רשת מדיה

"**רשת מדיה בע"מ**" (לשעבר "רשת-נגה"), המוכרת במותג הטלוויזיה "**[[רשת 13]]**", היא חברת תוכן ישראלית, אשר הפעילה את ערוץ 2 מ-4 בנובמבר 1993 ועד 31 באוקטובר 2017, יחד עם שידורי קשת, הטלוויזיה החינוכית וחברת החדשות (ועד 29 באוקטובר 2005 גם לצד טלעד). ב-28 באוקטובר 2017 הסתיימו שידורי הזכיינית בערוץ 2 והחל מחצות הלילה של 1 בנובמבר, שידורי החברה מתקיימים במסגרת ערוץ 13.

החל מ-16 בינואר 2019, מפעילה גם את "חדשות 13" כחלק ממיזוג "רשת" עם ערוץ עשר. החברה מפעילה גם ערוצי סדרות דרמה בשפות טורקית, הודית וספרדית (לצופי HOT ,yes, פרטנר tv וסלקום tv), ערוץ הריאליטי, ערוץ הנופש וערוץ השעשועונים (לצופי yes, HOT סלקום TV ופרטנר TV) ואת אתר האינטרנט "13tv.co.il" (לשעבר reshet.tv), שכולל בתוכו גם את ארכיון nana10 (שבהמשך הפך לאתר חדשות 13, שכיום הוא חלק מ-13tv.co.il).

## היסטוריה
[300px|ממוזער|שמאל|בית רשת ברחוב הברזל 23, [תל אביב, פברואר 2019]]
בשנת 1984 היה דן שילון מנכ"ל חברת **רשת-תקשורת והפקות בע"מ**. דייוויד פדרמן כיהן בעבר כיו"ר החברה.

ב-4 בנובמבר 1993 עלה לראשונה לשידור הערוץ השני המסחרי, הנמצא במסגרת הרשות השנייה לטלוויזיה ולרדיו. עם הקמת הערוץ נמנו שלוש זכייניות שידור האחריות לגוף השידורים ולתוכני הערוץ – "שידורי קשת", "טלעד" ו"רשת". שלוש הזכייניות, אשר קיבלו חוזה שידורים לעשור אחד, החליטו שכל תקופת זמן יחליפו ביניהן ימי שידור, כך שאחת מהן תקבל שלושה ימי שידור, והשתיים האחרות – שניים.

באפריל 2005, עם סיום העשור, התקבלה החלטה על ידי ועדה הנכללת במשרד התקשורת, שרק שתי זכייניות תקבלנה חוזי שידור לעשור העוקב. מתוך ארבע המתמודדות (המתמודדת הרביעית הייתה כאן, גוף אשר לא שידר בעבר) נבחרו "קשת" ו"רשת" להוביל את לוח המשדרים. "קשת", אשר זכתה בציון סופי הגבוה במכרז, קיבלה ארבעה ימי שידור, בעוד ש"רשת" זכתה לשדר רק שלושה. לפיכך שידרה "רשת" עד 2007 בימים ראשון–שלישי ו"קשת" רביעי–שבת. בשנים 2008, 2010 וב-1 בינואר 2012 השתנו ימי השידור והיא משדרת ברביעי–שבת. מאז הזכייניות החליפו ביניהן את הימים מדי שנה.

עד מרץ 2009, שימש יוחנן צנגן כמנכ"ל החברה, אז החליפו אבי צבי.

עד 2013, השותפים בחברה היו אודי אנג'ל ומשפחת עופר באמצעות "ל.י.ן אור תקשורת" (51%), אביב גלעדי ונפתלי ש.ש. אחזקות (20%), עוגן ים אחזקות (13%), ושטראוס גרופ (16%).

באוגוסט 2012 רכשה רשת מ-Castaway את זכויות השידור של "הישרדות" בישראל. לפיכך, שידור העונות הבאות של תוכנית המציאות התקיים בערוץ 2. ערוץ 10 מחה על כך שתוכנית הדגל שלו נגנבה-לכאורה ומסר שיפתח בצעדים שונים כדי להשיב אליו את הזיכיון לתוכנית.

בדצמבר 2013 רכשה חברת "אנדמול" ההולנדית 33% מחברת "רשת". 51% מהחברה הם בידי אודי אנג'ל, ו-16% בידי משפחת שטראוס.

בנובמבר 2015 שונה שם החברה מ"רשת-נגה בע"מ" אל "רשת מדיה בע"מ".

ממוזער|צילום מסך מתוך קדימון לשידורי ערוץ 13 החדש של הזכיינית, ספטמבר 2017|שמאל|220pxב-13 באוקטובר 2016 נודע כי רשת הגישה בקשת רישיון למעבר ל-7 ימים בשבוע.

בין 6 ל-7 בספטמבר 2017 העלתה רשת קדימון לשידורי ערוץ 13 החדש שבבעלותה, תחת הכותרת "ערוץ 2 עובר לערוץ 13". הכותרת הוגדרה על ידי הרשות השנייה כמטעה ונדרשה תגובת הזכיין לקדימון. כמו כן הרשות הורתה לזכיין להסיר את התשדיר מהשידור במיידי.

יום השידורים המלא האחרון של רשת במסגרת שידורי ערוץ 2 היה יום שבת, 28 באוקטובר 2017. אולם ב-31 באוקטובר, יום השידורים האחרון של ערוץ 2 בכלל, קיבלה רשת זמן אוויר מקשת כדי לקדם את עליית ערוץ 13 לאוויר. מ-1 בנובמבר 2017 מפעילה החברה את ערוץ 13 החדש, ומשדרת בו רצוף, שבעה ימים בשבוע.

## המיזוג עם ערוץ עשר

עוד בתקופת ערוץ 2 דובר רבות על מיזוג של שחקנים בשוק התקשורת, בין אם מהלך שיאחד את זכייניות ערוץ 2 לכדי זכיינית אחת (מהלך שעל פי החשד קודם לכאורה עבור ארנון מילצ'ן בסיועו לכאורה של רה"מ בנימין נתניהו כדי שמילצ'ן ירכוש את מניות הזכיינית "רשת"), ובין אם מהלך שיאחד בין אחת מהזכייניות של ערוץ 2 עם ערוץ עשר. בתחילה דובר על מגעים בין "רשת" לזכיינית המתחרה, "שידורי קשת", מהלך שלא צלח, אך רבות דובר על איחוד אפשרי בין הזכיינית רשת לבין ערוץ עשר, כבר משנת 2008.

בעת הפיצול טענו הערוצים המסחריים כי הם מתקשים להתמודד עם הרגולציה וכי ההכנסות מפרסום ירדו באופן משמעותי, וכתוצאה מכך נבחנה שוב האפשרות למזג בין רשת לערוץ עשר. לפי דיווחים בכלי תקשורת התקיימו מגעים בין הצדדים, תוך אפשרות ש"קשת" תרכוש את חלקה של "רשת" בחברת החדשות (דבר שקשת ניסתה לעשות כבר בערב הפיצול, אך לא יצא לפועל בשל סירובה של "רשת") ואילו "רשת", ביחד עם ערוץ עשר, תהיה בעלת השליטה בחברת חדשות 10. ב-20 במרץ 2018 פורסם ב"TheMarker" כי בעלת השליטה בערוץ ובחברת החדשות, RGE, מתכוונת למכור את חברת החדשות בתמורה ל-200 מיליון שקל. מנכ"ל ערוץ עשר, יוסי ורשבסקי, הגיב לפרסום שמדובר ב"ידיעה שקרית".

ב-13 ביוני 2018 העבירו בעלי המניות ב"רשת" וערוץ עשר מזכר הבנות עליו חתמו שתי החברות, המבקש לפתוח בהליך מיזוג ביניהן. ב-4 ביולי 2018 חתמו רשת וערוץ עשר על הסכם המיזוג. ב-8 באוגוסט 2018 אושר המיזוג על ידי הממונה על ההגבלים העסקיים.

ב-15 באוקטובר 2018 הודיעו בעלי המניות של רשת מבטלים את המיזוג עם ערוץ עשר לאור עיכוביה של הרשות השנייה בקבלת החלטה לגבי המיזוג. עם זאת, נקבע כי הרשות השנייה תדון בנושא המיזוג שוב ותגיע להכרעה ב-7 בנובמבר 2018. שר התקשורת איוב קרא דחה את הדיון ל-8 בנובמבר 2018, ובו אושר המיזוג בין שני הגופים ותחילת שידורי הערוץ הממוזג ב-1 בינואר 2019. עקב כך, צפוי ערוץ עשר לסיים את שידוריו ב-31 בדצמבר 2018, כשבאותו יום יסתיימו שידורי חברת החדשות בערוץ 13, וביום למחרת "רשת" תשדר את תוכני ערוץ עשר ואת תוכניות חדשות עשר.
לפי הערכות, המיזוג עלול להתקיים רק במהלך ינואר 2019 ולא בתחילתו, ובשל כך ערוץ עשר וערוץ 13 יסיימו את שידוריהם במתכונתם הנוכחית רק במהלך ינואר.

ב-3 בינואר 2019 אושר המיזוג על ידי ועדת הריכוזיות. ב-15 בינואר הסתיימו שידורי ערוץ עשר, וב-16 בינואר החלו שידורי הערוץ הממוזג באפיק 13.

חלק ניכר מעובדי שני הערוצים התנגד למהלך המיזוג מפאת חששותיהם לזכויותיהם ומקומות עבודתם. ב-23 בינואר, שבוע לאחר תחילת שידורי הערוץ הממוזג, הושג הסכם קיבוצי שאושר על ידי ההסתדרות, הנהלת הערוץ הממוזג ונציגי ועד העובדים בערוץ. לפי ההסכם, 80 עובדים משני הערוצים יפוטרו, מי שיהיו מעוניינים בכך יוכלו לפרוש מרצונם בתנאים מיטיבים, ואם יפתחו תקנים חדשים או יתפנו תקנים קיימים בעתיד, תינתן עדיפות באיושם למועמדים שעבדו בערוצים אלה בעבר.

## תביעת לשון הרע

באוגוסט 2024 חויבה רשת מדיה, יחד עם "חדשות 13", גיא לרר ואדם שפיר, בתשלום פיצוי כולל של 410 אלף ש"ח לאלעזר שטרן, בתביעת לשון הרע שהגיש עקב פרסומים שייחסו לו טיוח תלונות על הטרדה מינית.

## סמלילי החברה
רשת כזכיינית שידור שינתה את סמלילה במהלך השנים, פעמים רבות משאר הזכייניות בערוץ.
סמליל החברה הראשון היה צלחת לוויין המשדרת וקולטת את אותות התחנה ושמשה בתור האות ש' בכתב בלוגו ששתי האותיות האחרות היו אותיות דפוס והיה ללוגו שתי גרסאות: גרסת בוקר ששודרה בימי שבת וגרסת ערב, כשבהמשך נוצרה גרסה כסופה ללוגו, כצלחת הלוויין נראה כחצי כדור דיסקו. ולקראת סוף שנות ה-90', של שתי קשתות שהשתלבו ויצרו את האות ש' בכתב שהוקפו בשנת 1999 בצורה מעוגלת ורודה והלוגו הזה היה בשלל צבעים. בשנת 2000 עיצב איתן ברטל סמל ריבוע המוקף בריבוע אחר שהיה חדשני ושונה לתקופתו. עם זאת, בין השנים 2000–2015 עבר המותג שינויי עיצוב באופן תכוף, כמעט מידי כמה חודשים ללא קו מנחה אחיד. בעקבות פיצול ערוץ 2, עוצב סמליל ערוץ 13 כספרות הערוץ שנסגר אך הן שונו בהמשך לסמל בועת דיבור. בשנת 2022 פושטו אותיות הסמל שוב.


קובץ:Reshet 1st Logo.png|סמלילה הראשון של רשת עד 1997
קובץ:ReshetTvSecondLogo.svg|סמלילה של רשת בשנים 1997–2000
קובץ:ReshetTvFirstLogo.svg|הופעה נוספת לסמליל רשת 1997–2000
קובץ:ReshetTVOld.svg|סמלילה של רשת שעוצב על ידי איתן ברטל בשנת 2000, והופיע עד שנת 2005
קובץ:Reshet Logo 4.svg|סמלילה של רשת בשנים 2005–2008
קובץ:ReshetLogo2008.svg|סמלילה של רשת בשנים 2008–2010
קובץ:ReshetLogo2010.svg|סמלילה של רשת בין השנים: 2010–2011
קובץ:Reshet2010Logo.png|סמליל רשת בשנים: 2010–2011 בגוון מוזהב
קובץ:Reshet old.jpg|סמלילה של רשת בשנים 2011–2015
קובץ:Reshet new.jpg|סמלילה של רשת בשנים 2015–2016
קובץ:Reshet2016.svg|סמלילה של רשת בשנים 2016–2017
קובץ:Channel13.svg|סמליל ראשוני שהופיע בפרסומים לאחר מכרז האפיקים ב-2017, בו רשת קיבלה את אפיק 13
קובץ:Reshet13.svg|הסמליל של רשת החל מנובמבר 2017, עת המעבר לשידור עצמאי בערוץ 13 (טרם מיזוג רשת-עשר)
קובץ:Ch13logo.svg|סמליל ערוץ 13 ששימש את הערוץ לאחר המיזוג של רשת וערוץ עשר ב-16 בינואר 2019 עד לסוף שנת 2021
קובץ:Reshet13Logo2022.svg|סמליל רשת 13 החל מ-2022
קובץ:Reset Media.svg|220px|סמליל רשת מדיה החל מ-2022
קובץ:Reshet13Logo2025.svg|גרסה נוספת של הסמליל של רשת 13 החל מיוני 2025.



## תכנים בולטים בשידורי הזכיינית
עד לאמצע שנות ה-2020, תוכניותיה של "רשת" זכו לרייטינג יציב ולעיתים גבוה. בין התוכניות שזכו להצלחה, בעיקר בימיה כזכיינית ב-ערוץ 2, ניתן למנות את משחק מכור, אקס פקטור, המירוץ למיליון, The Voice, הישרדות, הכול הולך, החיים זה לא הכל ורוקדים עם כוכבים. חוץ מהפקות המקור הישראליות, שידרה "רשת" בימיה כזכיינית גם סדרות רכש מצליחות, ביניהן סקס והעיר הגדולה והסופרנוס.

### תכנים בולטים בהווה
#### סדרות דרמה וקומדיה
* "**[[חברות (סדרת טלוויזיה)|חברות]]**" (עברה מערוץ עשר) (2019–הווה): סדרה קומית בכיכובה של ליטל שוורץ.
* "**[[לה פמיליה (סדרת טלוויזיה)|לה פמיליה]]**" (עברה מערוץ עשר) (2019–הווה): סדרה קומית בכיכובם של רותם אבוהב, מריאנו אידלמן ונורמן עיסא.
*"**[[בלקספייס]]**" (2020–הווה): סדרת דרמה בדיונית בכיכובו של גורי אלפי.

#### תוכניות מציאות, תחרויות ושעשועונים
* "**[[משחקי השף]]"** (2014–הווה): תוכנית מציאות העוסקת בבישול, בהנחיית מירי בוהדנה, והשופטים: מאיר אדוני (עונות 1–2), אסף גרניט, מושיק רוט, יוסי שטרית (החל מהעונה ה-3), ארז קומרובסקי (עונות 4–5); בעונה 6, הצטרפו תמר כהן צדק, רז רהב ותומר אגאי לסגל השופטים של העונה.
* "**[[הישרדות (תוכנית טלוויזיה ישראלית)|הישרדות]]**" (2015–הווה): קבוצת אנשים נשלחת לאתר קשה למחיה, כגון אי בודד, ונדרשת לחיות שם תקופת זמן, להתמודד במשימות שונות ועל-פי תוצאות המשימות לקבל תגמולים ולקבוע מי ממשיך במשחק ומי מודח. בהגשת גיא זוארץ. עונות קודמות של התוכנית שודרו מ-2007 עד 2012 בערוץ 10.
* "**[[האח הגדול (תוכנית טלוויזיה ישראלית)|האח הגדול]]**" (2018–הווה): הגרסה הישראלית המדוברת לתוכנית הריאליטי העולמית בה מספר מתמודדים נכנסים אל "בית האח הגדול", בו הם מצולמים ומוקלטים 24/7 ובמהלך השהות על הדיירים לבצע משימות שונות על מנת להישאר בבית. לפני כן התוכנית שודרה בישראל בשידורי קשת בערוץ 2 בשנים 2008–2017.
* "**[[לעוף על המיליון]]**" (עברה מערוץ עשר) (2019–הווה): שעשועון טלוויזיה מקורי בהנחיית ירון ברובינסקי.

#### סדרות דרמה
* "**[[מסובך]]**" (עברה מערוץ עשר) (2019–הווה): גבר בן 40, גרוש + שלוש בנות, מתאהב בצעירה אך לא יכול לנהל איתה מערכת יחסים סדירה במקביל לבלגן בחייו.

#### תוכניות אירוח ותוכניות תחקיר, תעודה וחדשות
* "**[[העולם הבוקר]]**" (בעבר נקראה "**רשת על הבוקר**") (1996–הווה): תוכנית הבוקר של הזכיינית, בהנחיית עומר ירדני ורותם ישראל.
* "**[[אבודים (סדרת טלוויזיה ישראלית)|אבודים]]**" (2011–הווה): תוכנית תחקירים בהנחיית צופית גרנט.
* "**[[פותחים יום]]**" (2017–הווה): בהנחיית אלעד זוהר וירדן הראל.
*"**[[הדו"ח היומי]]**" (2018–הווה): תוכנית אירוח אקטואלית העוסקת במה שקורה בישראל ומחוצה לה, עם סיקור האירועים בבית "האח הגדול", עם פאנל מתחלף מדי פעם, הכולל דיירים מהעונות הקודמות. בהנחיית קובי מחט.
* "**[[המקור (תוכנית תחקירים)|המקור]]**" (עברה מערוץ עשר) (2019–הווה): תוכנית תחקירים בהגשת רביב דרוקר.
* "**[[הצינור]]**" (עברה מערוץ עשר) (2019–הווה): תוכנית אקטואליה יומית העוסקת בחדשות מתוך הרשת, בתרבות רשת וטכנולוגיה, בהגשת גיא לרר.
* "**[[פנים אמיתיות]]**" (עברה מערוץ עשר) (2019–הווה): תוכנית תחקירים עם אמנון לוי.

### תכנים בולטים בעבר
#### תוכניות מציאות
* **"[[סוף הדרך (תוכנית טלוויזיה)|סוף הדרך]]"** (2004–2005): תוכנית מציאות בהנחיית אלי אילדיס.
* "**[[רוקדים עם כוכבים (רשת)|רוקדים עם כוכבים]]**" (2005–2012): תחרות ריקודים בה מתחרים צמדים, הכוללים אדם מוכר מעולם הבידור, ורקדן מקצועי. בהנחיית אבי קושניר, הילה נחשון, גיא זוארץ וירדן הראל.
* "**[[משפחה חורגת (תוכנית טלוויזיה)|משפחה חורגת]]**" (2006–2012): תוכנית מציאות תיעודית, במהלכה מקבלת משפחה ייעוץ כלכלי מפי המאמן האישי אלון גל.
* "**[[הדבר הגדול הבא]]**" (2007): תוכנית תחרויות של כישרונות מכל הסוגים בהנחיית נועה תשבי.
* "**השורה התחתונה**" (2007): תוכנית אקטואליה המסכמת את אירועי היום. בהנחיית עמנואל רוזן, ובן כספית ודנה וייס לסירוגין.
* "**[[פעם בחיים (סדרת טלוויזיה)|פעם בחיים]]**" (2007–2010): תוכנית מציאות, במהלכה חווים ידוענים שבוע במקום זר להם. בין המשתתפים יעל בר-זוהר, שרית חדד ואביב גפן. התוכנית הופקה במקור על ידי yes, אולם "רשת" הייתה שותפה להפקה בעונה השנייה.
* "**גריז**" (2008): תחרות בהנחיית אבי קושניר שבה נבחרים שני שחקנים לתפקידים הראשיים במחזמר "גריז".
* "**[[מסדרים את ההורים]]**" (2008): תוכנית בה הילדים מחפשים שידוך להוריהם.
* "**מפרץ האהבה"** (2008): תוכנית מציאות בהנחיית אילנית לוי. מבוסס על Paradise Hotel.
* "**קופסה שחורה**" (2008): תוכנית תחקירים בהגשת עמנואל רוזן וענת גורן.
* "**[[תעודה כחולה]]**" (2008): סדרת תעודה של חיים יבין בנושא ערביי ישראל.
* "**[[פרויקט מסלול (ישראל)|פרויקט מסלול]]**" (2009): תוכנית מציאות בהנחיית שירז טל, ובה תחרות עיצוב אופנה. הגרסה הישראלית לתוכנית המציאות האמריקאית "פרויקט מסלול".
* "**360**" (2011): תוכנית תחקירים המנסה לסקור את האירוע ממספר זוויות. מנחים: רינו צרור ולינוי בר גפן. עיתונאים: דינה אברמסון, גדי סוקניק, שרה ב"ק ועוד.
* "**[[דייט בחשיכה]]**" (2012): תוכנית שידוכים, ובה דייטים מתקיימים בחשיכה מוחלטת. בהגשת ירון ברובינסקי.
* "**[[מי יפיל את המאסטר]]"** (2012): תוכנית בהנחיית אלי יצפאן, שבה קוסמים מנסים באמצעות קסמים להקשות על הקוסם מקס מייבן להבין את האופן שבו הם בוצעו.
*"**[[פסיכו (תוכנית טלוויזיה)|פסיכו]]**" (2012): תוכנית בהנחיית נמרוד הראל, פעילותו של הראל היא לבצע טלפתיה על אנשים מהרחוב.
* "**[[בוס בהסוואה]]**" (2013–2015): תוכנית מציאות תיעודית בה מנהלים בכירים משנים את זהותם ומתחילים לעבוד בחברה אותה הם מנהלים תחת זהות בדויה, כעובדים זוטרים. בצורה זו, המנהלים-בהסוואה נחשפים לפעילות בדרגי השטח של החברה. בסוף כל פרק נחשף ה"בוס בהסוואה" בפני העובדים אותם פגש.
***"[[המיזם (תוכנית טלוויזיה ישראלית)|המיזם]]"** (2014): תוכנית מציאות העוסקת במציאת מימון לפיתוח העסקי של מיזמים והמצאות, בהנחיית אברי גלעד.
* "**[[4 חתונות (תוכנית טלוויזיה ישראלית)|4 חתונות]]**" (2015): תוכנית מציאות תיעודית שבמסגרתה ארבע כלות מתחרות על תואר החתונה הטובה ביותר.
* "**זה המצב**" (2016): תוכנית סאטירה על המצב בישראל.
* "**[[משחקי השף: אוטו אוכל]]**" (2017): תוכנית מציאות העוסקת בבישול, בהנחיית מירי בוהדנה, והשופטים: מאיר אדוני, אסף גרניט ומושיק רוט.
* "**TED**": יאיר לפיד מגיש את מיטב ההרצאות מוועידת TED.
* "**[[המירוץ למיליון (תוכנית טלוויזיה ישראלית)|המירוץ למיליון]]"** (2009–2020): תוכנית מציאות בהנחיית רון שחר, בה מתחרים 12/11 זוגות על מיליון שקלים, במסע סביב העולם. מהעונה התשיעית התוכנית עברה לקשת 12.
* "**[[The Voice ישראל]]**" (2012–2019): פורמט בו בוחנים ("מנטורים" בכינויים בתוכנית) לא רואים את האנשים הנבחנים אלא רק שומעים קולם. אם "הקול" נשמע להם מבטיח, הם יכולים לבחור לעבוד איתו במהלך העונה. בהמשך מתחרים הזמרים ראש בראש ומדי שבוע מתמודדים המנטורים בינם לבין עצמם בניסיון להוביל את הזמר שלהם לניצחון. הזמר-החדש הזוכה מקבל פרס כספי וחוזה הקלטות.

#### שעשועונים ותחרויות ריאליטי
* "**[[מי רוצה להיות מיליונר? (תוכנית טלוויזיה ישראלית)|מי רוצה להיות מיליונר?]]**" (1999–2006 עברה לערוץ 10): שעשועון טריוויה בהנחיית יורם ארבל המבוסס על הפורמט העולמי.
* "**[[אחד נגד מאה]]**" (2007–2013): שעשועון טריוויה בהנחיית אברי גלעד.
* "**[[הפוליגרף (תוכנית טלוויזיה)|הפוליגרף]]"** (2008): שעשועון בהנחיית גדי סוקניק בו המתמודד נשאל שאלות על חייו האישיים וזוכה בכסף אם ענה אמת. מבוסס על השעשועון הקולומביאני Nada más que la verdad.
* "**תוצאות האמת"** (2008): שעשועון סטטיסטיקה בהנחיית גורי אלפי. מבוסס על Power of Ten.
* "**תשיר את זה"** (2008): שעשועון קריוקי בהנחיית אסי עזר. מבוסס על Singing Bee.
* "**[[מי שואל אותך?]]**" (2010): שעשועון קומי מסוגת מצלמה נסתרת בהנחיית ליאור כלפון.
* "**שחקו אותה בגדול**" (2010): שעשועון המשחזר שעשוני עבר בהנחייתו של אברי גלעד, אשר מתמודדים בו רק ידוענים.
* "**חכמים בריבוע**" (2011): גרסה החדשה של השעשועון "תשע בריבוע" בהנחיית אברי גלעד.
* "**[[101 דרכים לעוף משעשועון]]**" (2011): שעשועון אקסטרים בהנחיית עפר שכטר, בו מתמודדים שטועים בתשובה עפים בדרכים יצירתיות.
* "**[[משאבת הכסף]]**" (2012): שעשועון ישראלי מקורי בהנחיית ליאור סושרד.
* "**[[אקס פקטור ישראל]]**" (2013–2022): תוכנית מציאות מוזיקלית אשר הונחתה על ידי בר רפאלי בשלוש העונות הראשונות, ולירון ויצמן בעונה הרביעית.
* "**[[כלוב הזהב]]**" (2013–2014): שעשועון נושא פרסים בהנחיית אבי קושניר.
*"**[[המופע של רד ודביר]]**"(2013–2015):תוכנית אירוח אשר בכל תוכנית המנחים, רד אורבך ודביר בנדק מארחים ידוענים, זמרים ושחקנים. התוכנית מבוססת על הומור ועל אופיו של רד אורבך שהוא בובה המגלמת כוכב רוק פופולרי, אגוצנטרי וגס רוח.
* "**[[בייבי בום (תוכנית טלוויזיה ישראלית)|בייבי בום]]**" (עברה מערוץ עשר) (2014–2018): תוכנית מציאות תיעודית שתיארה זוגות ברגע לידת ילדיהם. מבוסס על פורמט בריטי.
* "**[[הכל הולך]]**" (2014–2018): תוכנית בידור שבה המשתתפים נאלצים לאלתר על-פי המשחקים וסיטואציות שנתנו להם. בהנחיית דביר בנדק, ובהשתתפותם של טל פרידמן, קרן מור, מולי שולמן, שחר חסון, נעמי לבוב, אליאנה תדהר, יוסי מרשק ועוז זהבי.
*"**[[מהפכה במטבח]]**" (2015–2019): תוכנית מציאות תיעודית בהנחיית השף אסף גרניט. במסגרת התוכנית, השף אסף גרניט עוזר למסעדות לצאת מהקשיים ומייעץ להן.
* "**[[שוברי קופות (תוכנית טלוויזיה)|שוברי קופות]]**" (2015): שעשועון אסוציאטיבי ישראלי, הראשון מסוגו בעולם. בהנחיית אברי גלעד.
* "**[[גוט טאלנט ישראל]]**" (2018–2019): תוכנית כישרונות בהנחיית עפר שכטר ואסי ישראלוף, אשר שופטיה הם נועה קירל, ירדן "ג'ורדי" פלג, אורי גלר ומורן אטיאס.
* "**[[The Wall (שעשועון)|The Wall]]**"  (2018): שעשועון המבוסס על פורמט אמריקאי בהנחיית צביקה הדר, בו זוג משתתפים יצטרך לענות על שאלות ולנצח את ה"קיר", כדי לצאת עם יותר מ-6 מיליון ש"ח.

#### סדרות דרמה וקומדיה
* "**[[איצ'ה]]**" (1994–1997): סיטקום הומוריסטי בהשתתפות ספי ריבלין, עליזה רוזן, שגית אמת ואבי טרמין.
* "**[[המוסד (סדרת טלוויזיה)|המוסד]]**" (1996): טלנובלה ישראלית-ארגנטינאית שהתרחשה במוסד, בכיכובם של גיל פרנק, אביגיל אריאלי ומיכל זוארץ.
* "**[[טירונות (סדרת טלוויזיה)|טירונות]]**" (1998–2001): דרמה המספרת את סיפורה של יחידה קרבית, בהשתתפות אקי אבני וגולן אזולאי.
* "**[[החיים זה לא הכל]]**" (2001–2011): קומדיית מצבים מצליחה בהשתתפות אבי קושניר, ענת וקסמן ועידן אלתרמן. התוכנית החלה את דרכה בטלעד.
* "**[[סיטי טאוור (סדרת טלוויזיה)|סיטי טאוור]]**" (2001–2002): סדרה בבניין סיטי טאוור בכיכובם של ענת עצמון, פולי רשף, צחי נוי, דן תורג'מן, צביקה פיק, אילנה אביטל ומירי בוהדנה.
* "**[[שוטטות (סדרת טלוויזיה)|שוטטות]]**" (2001–2003): סדרה קומית העוקבת אחר תלאות הפקת תוכנית ראיונות פיקטיבית בטלוויזיה הקהילתית. בהשתתפות אסף הראל, אורי גוטליב וארז בן הרוש, ומפורסמים ישראלים בתפקידי אורח.
* "**[[מיי פירסט סוני]]**" (2002): דרמה משפחתית בכיכובם של יורם חטב ודפנה רכטר.
* "**[[שידורי המהפכה]]**" (2002): תוכנית קומית, הבנויה כרצועת שידור מערכונית, בהשתתפות אסי כהן וגורי אלפי.
* "**[[אהבה מעבר לפינה]]**" (2003–2005): טלנובלה ישראלית שהופקה בשיתוף עם "קשת" ו"טלעד" בכיכובם של יהודה לוי, סמי הורי, איה קורן, נתן דטנר, דפנה רכטר, אגם רודברג ומירי בוהדנה.
* "**[[אחד העם 1]]**" (2003): קומדיית מצבים מרעננת שזכתה למעמד של קלאסיקה בכיכובם של אילן פלד, יעל פוליאקוב, ענת מגן שבו ואורי גוטליב.
* "**[[שיעור מולדת (סדרת סרטים)|שיעור מולדת]]**" (2003–2004): סדרת דרמות בודדות בנות 50 דקות, בבימוי בוגרים צעירים מצטיינים של בתי ספר לקולנוע בישראל.
* "**[[קצרים]]**" (2004–2009): תוכנית מערכונים סאטירית בהשתתפות קרן מור, מוני מושונוב, ריקי בליך ויובל סגל. התוכנית החלה את דרכה בטלעד.
* "**[[חדר מלחמה (סדרת טלוויזיה)|חדר מלחמה]]**" (2005): סדרת דרמה בכיכובם של ליאור אשכנזי ואיילת זורר.
* "**[[מילואים (סדרת טלוויזיה)|מילואים]]**" (2005–2007): סדרת דרמה בהשתתפות דרור קרן, נתן רביץ, אלון נוימן ומאיה מרון.
* "**[[גומרות הולכות]]**" (2006): תוכנית מערכונים נשית סאטירית, בהשתתפות מיה דגן, איילת זורר, ענת וקסמן ודני גבע.
* "**[[הישראלים (תוכנית טלוויזיה)|הישראלים]]**" (2007): תוכנית מערכונים בהשתתפות שלישיית מה קשור ואורחים רבים נוספים.
* "**[[הכל דבש]]**" (2007–2010): דרמה קומית שבמרכזה משפחת פוליאקוב.
* "**[[מרחק נגיעה]]**" (2007): סדרת דרמה המספרת על התאהבותם הבלתי אפשרית של זוריק, עולה חדש מרוסיה, ורוחל'ה הדתייה (מבוסס על מחזהו המפורסם של ויליאם שייקספיר "רומיאו ויוליה").
* "**כפיות**" (2008): תוכנית מערכונים בנושא זוגיות בהשתתפות עופר שכטר, אניה בוקשטיין, ליאור אשכנזי ונתי קלוגר.
* "**[[עד החתונה]]**" (2008–2010): סדרת דרמה קומית עם טל ליפשיץ ואוהד קנולר.
* "**[[אחד העם 101]]**" (2010): קומדיית מצבים המהווה המשך של "אחד העם 1", בכיכובם של יעל פוליאקוב, ארז בן הרוש, ענת מגן שבו, אילן פלד ואורי גוטליב.
* "**[[השנים הכי יפות]]**" (2011): סדרה אודות בית הספר תיכון. בהשתתפות אורנה בנאי, אורי גוטליב, גידי גוב, קרן מור, שלומי קוריאט, אורי פפר ועוד.
* "**[[סימני שאלה]]**" (2011): סדרת דרמה על חוזרים בשאלה הגרים בדירת מסתור בתל אביב. עם דן שפירא, טל טלמון, גאלה קוגן, איתי תורג'מן ויון תומרקין.
* "**[[משפחה לא בוחרים]]**" (2012): קומדיית מצבים המבוססת על הסדרה האמריקאית "כולם אוהבים את ריימונד". בהשתתפות נועה קולר, רוזינה קמבוס, שלמה בראבא, יובל ינאי ופיני קידרון.
* "**[[עניין של זמן (ספין-אוף)|עניין של זמן]]**" (2012): עונה חדשה לסדרת הנוער ששודרה ב-1992 מספרת על המשך קורותיהם של הדמויות לאחר 20 שנה.
* "**[[קטמנדו (סדרת טלוויזיה)|קטמנדו]]**" (2012): סדרת דרמה המגוללת את סיפורם של תיירים ישראליים בקטמנדו. עם לירון לבו, מיכאל מושונוב וגל גדות.
* "**[[בלתי הפיך (סדרת טלוויזיה)|בלתי-הפיך]]**" (2013–2016): דרמה קומית בהשתתפותם של עדי אשכנזי ומולי שולמן.
* "**[[שנות ה-80 (סדרת טלוויזיה)|שנות ה-80]]**" (2013–2020): קומדיה תקופתית המבוססת על ילדותו של הבדרן שלום אסייג. בכיכובם של שלום אסייג, דניאל אסייג ועפר שכטר ועוד.
* "**[[עממיות]]**" (2014): דרמה קומית פרי יצירתו של הבדרן נאור ציון שעוסקת בארבע חברות ילדות מעכו שמנסות את מזלן בתל אביב. בהשתתפותן של נטע גרטי, רותם זיסמן-כהן, אניה בוקשטיין ומלי לוי.
* "**[[המדרשה (סדרת טלוויזיה)|המדרשה]]**" (2015–2018): דרמת אקשן על המוסד. בהשתתפות יהודה לוי, לירון וייסמן ויהורם גאון.
* "**[[פרודים]]**" (2015): קומדיית מצבים המציגה את סיפורם של ארבעה חברים, רון שחר, יוסי מרשק, קובי מימון, פיני קידרון.
* "**[[לצבי יש בעיה]]**" (2016–2019): דרמה קומית בכיכובו של צביקה הדר.
* "**[[מפלצות קטנות]]**" (2016–2019): דרמה קומית המתארת יחסים בין הורים לילדים המוצגים כמפלצות שעירות. בהשתתפות: אוהד קנולר ואורי פפר.
*"**[[טלוויזיה מהעתיד]]**" (2017–2018): סאטירה בהשתתפות כוכבי רשת כגון ניב מג'ר, יואב רבינוביץ', אריאל ויסמן, טל טירנגל, ועוד.
***"[[נבסו]]"** (2017–2021): סדרה קומית בכיכובם של יוצר הסדרה יוסי וואסה, מירב פלדמן וחנה לסלאו.
***"[[שמחות]]"** (2017): סדרה קומית בכיכובם של גיא לואל, דנה פרידר וזאב רווח.
* "**[[הרמון (סדרת טלוויזיה)|הרמון]]**" (2018): מותחן פסיכולוגי על אב משפחה מניפולטיבי החי בפוליגמיה, בכיכובם של אלון אבוטבול, חן אמסלם ונועם לוגסי.

#### תוכניות בידור
טקסט=לוגו הסדרה של התוכנית "מצב האומה"|ממוזער|לוגו הסדרה של התוכנית "מצב האומה" ברשת
* "**[[אין עם מי לדבר]]**" (1993): תוכנית סאטירה בסגנון המעגל של דן שילון, שהכיל בה סטיריקנים שונים כדוגמת יורם טהרלב. בהנחייתו של יאיר גרבוז.
*"**חנן ונתן**" (1993–1994): תוכנית מערכונים בהשתתפות חנן גולדבלט ונתן נתנזון.
*"**[[פספוסים]]**" (1994–2008): תוכנית מתיחות בהנחיית יגאל שילון.
*"**[[זהו זה!]]**" (1995–1998): התוכנית המיתולוגית עברה ב-1995 מהטלוויזיה החינוכית לרשת ושודרה במשך שלוש עונות, תחילה בשם "זהו זה חי" ולאחר מכן "המופע של זהו זה".
*"**[[המופע של סטיב]]**" (2003): מתיחה טלוויזיונית, בהנחיית יגאל שילון, העוקבת אחר סטיב פרנקל, ללא ידיעתו.
* "**[[משחק מכור]]**" (2004–2006): תוכנית סאטירה הומוריסטית, הנוגעת לענייני השבוע החולפים בצורת משחק בין משתתפי פאנל. בהשתתפות ליאור שליין, עינב גלילי וגורי אלפי.
* "**[[משפחת קמיצ'לי]]**" (2004): תוכנית קומית בהשתתפות השחקנים משה איבגי, ישראל קטורזה, לירית בלבן, שולה חן וירדן בר-כוכבא.
* "**[[היכל התרבות (תוכנית טלוויזיה)|היכל התרבות]]**" (2005): תוכנית הומור, הנוגעת לעולם הבידור, בכיכובם של אדיר מילר ושלישיית מה קשור.
*"**[[גומרות הולכות]]**" (2006): תוכנית מערכונים נשית סאטירית, בהשתתפות מיה דגן, איילת זורר, ענת וקסמן ודני גבע.
* "**גלגל החדשות**" (2007): תוכנית סאטירה בהשתתפות יאיר ניצני, רמי ורד, רועי לוי, מיכל גבריאלוב, יובל שגב וארז שלם.
* "**[[צחוק מעבודה]]**" (2008–2013): תוכנית סטנד-אפ בהנחיית שלום אסייג, ובהשתתפות אורי חזקיה, שחר חסון, ליטל שוורץ, נדב אבקסיס, ארז שלם, יעקב כהן, רועי לוי, קובי מימון ועפר שכטר.
*"**[[שבוע סוף]]**" (2008–2010): תוכנית בידור סאטירית בהשתתפות עופר שכטר, אורי גוטליב, רותם אבוהב, קובי פרג', מיקי גבע, עידן אלתרמן, דוד קיגלר, שני כהן ואלי יצפאן.
* "**[[מצב האומה (תוכנית טלוויזיה)|מצב האומה]]**" ו"**גב האומה**" (2010–2015, 2019–2020): תוכנית סאטירה בהנחיית ליאור שליין, בהשתתפות אורנה בנאי, גורי אלפי, עינב גלילי, עידו רוזנבלום, רותם אבוהב ואורחים מתחלפים. התוכנית עברה לערוץ 10 בתחילת 2015 והחליפה את שמה ל"גב האומה", כשבהמשך חזרה ל"רשת" לאחר המיזוג.
* "**ערב חד פעמי**" (2015–2017): מופע בידור שבו מופיע בכל פעם בדרן אחר כדוגמת מוני מושונוב ואלי יצפאן.
*"**[[מלחמת המינים (תוכנית טלוויזיה)|**מלחמת המינים**]]**" (2015): תוכנית בידור וסטנד-אפ בהנחיית שלום אסייג וליטל שוורץ, בהשתתפות קובי מימון, ארז שלם, טום באום ועוד.

#### תוכניות אירוח, תחקירים וחדשות
* "**[[בשידור חי עם דן שילון|בשידור חי – דן שילון מארח]]**" (1993–2000, 2013): תוכנית אירוח ובידור בהנחיית דן שילון (החלה ב-1991 בערוץ 2 הניסיוני).
* "**כסף**" (1994–1996): תוכנית בנושא כלכלה בהנחיית אשרת קוטלר.
* "**[[במקום הראשון]]**" (1997–1998): תוכנית אירוח ששודרה בימי שישי בערב, בהנחיית חני נחמיאס. בתוכנית עצמה עסקו בז'אנרים מוזיקליים ותיאטרליים כמו: פסטיבלי הילדים ומחזות הזמר. התוכנית שודרה לקראת שנת היובל למדינה.
* "**[[פרפר לילה (טלוויזיה)|פרפר לילה]]**" (1997–2000): תוכנית אירוח לילית בהנחיית טל ברמן ובהשתתפות רועי לוי, רן תלם ואיריס אברמוביץ'.
* "**קטן עלינו**" (1997–1998): תוכנית בהנחיית אברי גלעד שבה הוא עזר לכל מיני אנשים.
* "**מילקשייק**" (1999–2001): תוכנית אירוח אישית פרובוקטיבית בהנחיית צופית גרנט.
* "**[[יאיר לפיד (תוכנית טלוויזיה)|יאיר לפיד]]**" (2000–2007): תוכנית ראיונות מצליחה, בהנחיית יאיר לפיד, בה מראיין העיתונאי פוליטיקאים, דמויות ציבוריות ואנשי בידור שונים.
* "**[[כלבוטק]]**" (2000–2013) (עברה מהערוץ הראשון): תוכנית תעודה ותחקיר, העוקבת אחר שערוריות ורמאויות, בהנחיית רפי גינת. כלבוטק עברה לערוץ 10 בעקבות מינויו של גינת לתפקיד מנכ"ל הערוץ.
* "**ערב אדיר**" (2002–2004): תוכנית אירוח, בידור והומור בהנחיית אדיר מילר.
* "**מה הקשר**" (2004–2005): תוכנית בהנחיית קובי מחט, תוכנית שהמטרה של הצופים לגלות מה הקשר בין שלושת האורחים שמתארחים אצלו בתוכנית.
* "**תעביר את זה הלאה** (2004–2005): תוכנית בהנחייתה של יעל בר זוהר הרעיון המרכזי התכנית היה עשיית מעשים טובים למישהו אחר, שבעקבות המעשה יעשה מעשה טוב בעצמו.
* "**ג'ודי 2006**" (2005–2006): תוכנית אירוח בהנחיית ג'ודי ניר מוזס שלום.
* "**הכל זז עם דודו טופז**" (2005–2006): תוכנית בידור ואירוח בהנחיית דודו טופז.
* "**לחיות טוב**" (2008): ייעוץ מומחים בעניינים שונים כמו הורות, תרבות ואיכות חיים. בהנחיית משה דץ, סיגל שחמון וקובי מחט.
* "**אברי גלעד: תוכנית האירוח**" (2009–2010): אברי גלעד מארח את האנשים שעשו את השבוע וכן פינה קבועה של שחר חסון.
* "**גיל ריבה עד הבית**" (2009): גיל ריבה מתארח בביתם של המרואיינים.
* "**[[החיים על פי אודטה]] **" (2011): תוכנית אירוח בהגשתה של אודטה שוורץ.
* "**סוד החיים הטובים**" (2011): אביגיל אריאלי מנחה תוכנית יומית בנושאים מגוונים הפונה בעיקר לקהל הצופים המבוגר.
* "**[[מלכות השבת]]**" (2012): תוכנית אירוח המשודרת ביום שישי בהגשתן של ירדנה ארזי ושחר סגל.
* "**משהו אישי – שרון כידון**" (2012): תוכנית יומית בהנחיית שרון כידון המארחת אדם מוכר וסוקרת עמו תחנות משמעותיות בחייו האישיים.
* "**[[שישי עד הגג]] **" (2012): תוכנית אירוח ביום שישי בהגשתן של אילנה ברקוביץ', ימית סול ואילנית לוי.
* "**[[המערכת]]**" (2014–2018): תוכנית תחקירים בהנחיית מיקי חיימוביץ'.
* "**[[חיים חדשים]]**" (2015): בהנחיית ציפי ברנד. תוכנית בה משפחות עוברות לבתים חדשים על מנת להצליח יותר.
* "**[[עושות חשבון]]**" (עברה מערוץ עשר) (2015–2019): תוכנית תחקירים כלכלית-חברתית בהנחיית העיתונאיות טליה פלד קינן וסיון קלינגבייל.
* "**[[שיחת היום]]**" (2015–2019): תוכנית אקטואליה הדנה על סדר היום בהנחיית לוסי אהריש.
* "**[[דידי בשישי]]**" (2017–2019): תוכנית אירוח עם דידי הררי, המשודרת בימי שישי.
* "**[[מחר שבת]]**" (2017–2018): תוכנית אירוח בימי שישי בהנחיית צביקה הדר.
*"**[[קפיצה למחר]]**" (2018): תוכנית בהנחיית צופית גרנט בה מפורסמים מקבלים הזדמנות לראות את עצמם בעוד 30 שנה.
*"**[[קשר השתיקה (תוכנית טלוויזיה)|קשר השתיקה]]**" (2018–2019): תוכנית בה צופית גרנט יוצאת למלחמה בשביל ההורים שאיבדו את הכול.
*"**[[6 אבות]]**" (2018): תוכנית מציאות תיעודית העוקבת אחר 6 אבות ידוענים, בה הם נחשפים ומראים את אורח חייהם עם משפחתם וכיצד האבהות משפיעה על הקריירה והזוגיות.
* "**[[שי בשידור]]**" (עברה מערוץ עשר) (2019–2021): תוכנית אירוח סאטירית בהנחייתו של שי שטרן.

#### תוכניות בישול
* "**הבית של שי-לי**": תוכנית בישול בהגשת שי-לי ליפא.
* "**מישהו לבשל איתו**": בהגשת צחי בוקששתר.
* "**[[סודות מתוקים]]**": תוכנית אפייה בהגשת קרין גורן. התוכנית עברה בהמשך לערוץ 10.
* "**שגב – המופע**": בהגשת שגב משה – בכל תוכנית מגיעים לאולפן אורחים בעלי מכנה משותף דומה, כדי לבשל עם שגב.
* "**[[מסעדת הפועלים של שגב]]**": תוכנית בישול נוספת בהנחיית שגב משה, שהתרחשה במסעדה עם סועדים אמיתיים. התכנית היום משודרת בשידורים חוזרים בערוץ "Foody".

#### תוכניות ילדים
* "**מדליק**" (1993): תוכנית אירוח ששודרה בשבת, בהנחיית דליק ווליניץ.
* "**[[מוסיכף]]**" (1993–1994): תוכנית של מוזיקה קלאסית לילדים בהנחיית ניצה שאול.
* "**[[חלום עליכם]]**" (1993–1998): תוכנית ילדים בהנחיית עוזי חיטמן, באמצעותה ילדים מגשימים חלומות שונים.
* "**טושטוש**" (1996–1997): תוכנית רצף לילדים ונוער בהנחיית יעל בר זוהר ומיכאל הנגבי.
* "**סופר דופר**" (1996–1998): תוכנית שהתרחשה בחנות צעצועים שכונתית, וכיכבו בה צחי נוי, דני ארליך ושרון שחל.
* "**כוכב השבת**" (1997): תוכנית רצף לילדים ונוער בהנחיית לביא זיטנר.
* "**[[טוויפסי|טוויפסי ברשת]]**" (2000–2001): שעשועון רצף לילדים ולמשפחות בהנחיית ימית סול והבובה "טוויפסי" (רובי מוסקוביץ).
* "**סופי טופי**" (2001): תוכנית רצף לגיל הרך בהנחיית סופי צדקה וטופי התנין (גליה ישי).
* "**זעתותים**" (1998): תוכנית בת של "תותים" ששמשה אף כתוכנית אירוח בהנחיית אלונה פרידמן.

## פעילויות נוספות
### ערוצי הדרמות הטורקיות

"רשת" מפעילה 6 ערוצי פרימיום המשדרים דרמות טורקיות בחברות: HOT, NEXT TV, +yes, +STING, פרטנר tv+, וסלקום tv+.
* **הערוץ הים תיכוני**: ערוץ שמשדר אופרות סבון חדשות שטרם שודרו בארץ לפני עלייתו.
* **הערוץ הים תיכוני +**: ערוץ שמשדר אופרות סבון שטרם שודרו בארץ לפני עלייתו.
* **הערוץ הים תיכוני 2**: ערוץ שמשדר אופרות סבון טורקיות, איטלקיות ויווניות שטרם שודרו בארץ לפני עלייתו.
* **ערוץ הדרמות הטורקיות +**: ערוץ המשדר אופרות סבון נוספים שטרם שודרו בארץ לפני עלייתו.
* **ערוץ הדרמות הטורקיות 2**: ערוץ המשדר אופרות סבון נוספים שטרם שודרו בארץ לפני עלייתו.
* **ערוץ הדרמות הטורקיות 3**: ערוץ שמשדר אופרות סבון נוספים שטרם שודרו בארץ לפני עלייתו.

ערוץ הדרמות הטורקיות + משודר ב-HOT ו-NEXT TV באפיק 36, בyes+, STING+, ופרטנר tv+ באפיק 16, בסלקום tv+ באפיק 42.

ערוץ הדרמות הטורקיות 2 משודר ב-HOT ו-NEXT TV באפיק 29, בyes+, STING+, ופרטנר tv+ באפיק 17, בסלקום tv+ באפיק 43.

ערוץ הדרמות הטורקיות 3 משודר ב-HOT ו-NEXT TV באפיק 35, בyes+, STING+, ופרטנר tv+ באפיק 21, בסלקום tv+ באפיק 43.

ערוץ הים תיכוני משודר ב-HOT, NEXT TV, yes+, +STING, ופרטנר tv+ באפיק 25, בסלקום tv+ באפיק 44.

ערוץ הים תיכוני + משודר ב-HOT ו-NEXT TV באפיק 42, בyes+, STING+, ופרטנר tv+ באפיק 32, בסלקום tv+ באפיק 45.

ערוץ הים תיכוני 2 משודר ב-HOT ו-NEXT TV באפיק 41, בyes+, STING+, ופרטנר tv+ באפיק 38, בסלקום tv+ באפיק 46.

תוכני הערוצים זמינים גם ב-4 ספריות SVOD: "הדרמות הטורקיות", "הדרמות הטורקיות +", "הדרמות הטורקיות 2", "הדרמות הטורקיות 3" אשר זמינות בחברות HOT, NEXT TV, +yes, +STING, פרטנר tv+, וסלקום tv+.

### ערוצי הסרטים הים תיכוניים
רשת מפעילה 2 ערוצי פרימיום המשדר סרטים ים תיכוניים מכל הזמנים בחברות: HOT, NEXT TV, yes+, +STING, סלקום tv+, ובפרטנר tv+.
* **ערוץ הסרטים הים תיכוני 1**: ערוץ המשדר סרטים טורקיים וים תיכוניים.
* **ערוץ הסרטים הים תיכוני 2**: ערוץ המשדר סרטים טורקיים וים תיכוניים.
הערוץ הסרטים הים תיכוני 1 משודר ב־HOT ו-NEXT TV באפיק 222, בyes+, +STING, בפרטנר tv+ באפיק 111, ובסלקום tv+  באפיק 29.

ערוץ הסרטים הים תיכוני 2 משודר ב־HOT ובNEXT TV באפיק 223, בyes+, +STING, בפרטנר tv+ באפיק 109, ובסלקום tv+  באפיק 30.

לערוצי הקולנוע ים תיכוני ישנה ספריית SVOD "ספריית קולנוע ים תיכוני" זמינה ב-yes+, STING+, HOT, NEXT TV, פרטנר tv+, וסלקום tv+.

### ערוצי הדרמות ההודיות
"רשת" מפעילה 2 ערוצי פרימיום המשדרים סדרות הודיים בחברות: HOT, NEXT TV, +yes, +STING, פרטנר tv+, וסלקום tv+.
* **הערוץ הדרמות ההודיות 1**: ערוץ שמשדר אופרות סבון וסדרות הודיות שטרם שודרו בארץ לפני עלייתו.
* **הערוץ הדרמות ההודיות 2**: ערוץ שמשדר אופרות סבון וסדרות הודיות שטרם שודרו בארץ לפני עלייתו.

ערוץ הדרמות ההודיות 1 משודר ב-HOT ו-NEXT TV באפיק 93, ב+yes, STING+, ופרטנר tv+ באפיק 112, בסלקום tv+ באפיק 34.

ערוץ הדרמות ההודיות 2 משודר ב-HOT ו-NEXT TV באפיק 94, בyes+, STING+, ופרטנר tv+ באפיק 113, בסלקום tv+ באפיק 35.

לערוצי הדרמות הספרדיות מתלוות שתי ספריות SVOD: "ספריית הדרמות ההודיות 1" ו"ספריית הדרמות ההודיות 2" שזמינות בחברות +yes, STING+, ובפרטנר tv+.

בחברת HOT ו-NEXT TV תוכני הערוצים זמינים בספריית SVOD אחת "ספריית הדרמות ההודיות".

### ערוצי הדרמות הספרדיות
"רשת" מפעילה 2 ערוצי פרימיום המשדרים טלנובלות ודרמות ספרדיות בחברות: HOT, NEXT TV, +yes, +STING, פרטנר tv+, וסלקום tv+.
* **הערוץ הדרמות הספרדיות 1**: ערוץ שמשדר אופרות סבון, דרמות, וטלנובלות ספרדיות שטרם שודרו בארץ לפני עלייתו.
* **הערוץ הדרמות הספרדיות 2**: ערוץ שמשדר אופרות סבון דרמות, וטלנובלות ספרדיות שטרם שודרו בארץ לפני עלייתו.

ערוץ הדרמות הספרדיות 1 משודר ב-HOT ו-NEXT TV באפיק 68, בyes+, STING+, ופרטנר tv+ באפיק 39, בסלקום tv+ באפיק 40.

ערוץ הדרמות הספרדיות 2 משודר ב-HOT ו-NEXT TV באפיק 69, בyes+, STING+, ופרטנר tv+ באפיק 40, בסלקום tv+ באפיק 41.

לערוצי הדרמות הספרדיות מתלוות ספריית SVOD "ספריית הדרמות הספרדיות" שזמינה בחברות HOT, NEXT TV, yes+, STING+, ופרטנר tv+.

### ערוצי האקשן העולמי
"רשת" מפעילה 2 ערוצי פרימיום המשדרים סדרות אקשן מרחבי העולם כגון: טורקיה, ספרד, איטליה ועוד! בחברות: HOT, NEXT TV, +yes, +STING, פרטנר tv+, וסלקום tv+.
* **ערוץ האקשן העולמי 1**: ערוץ שמשדר סדרות אקשן מרחבי העולם כגון: טורקיה, ספרד, איטליה ועוד, שטרם שודרו בארץ לפני עלייתו.
* **ערוץ האקשן העולמי 2**: ערוץ שמשדר סדרות אקשן מרחבי העולם כגון: טורקיה, ספרד, איטליה ועוד, שטרם שודרו בארץ לפני עלייתו.

ערוץ האקשן העולמי 1 משודר ב-HOT ו-NEXT TV באפיק 32, בyes+, STING+, ופרטנר tv+ באפיק 46, בסלקום tv+ באפיק 27.

ערוץ האקשן העולמי 2 משודר ב-HOT ו-NEXT TV באפיק 88, בyes+, STING+, ופרטנר tv+ באפיק 110, בסלקום tv+ באפיק 28.

לערוצים מתלוות ספריית SVOD "ספריית האקשן העולמי" המכילה את התוכן משני הערוצים, הספרייה זמינה ב-yes+, STING+, HOT, NEXT TV, פרטנר tv+, וסלקום tv+.

### ערוץ הקומדיות הקלאסיות
ב-21 באפריל 2024 הושק ערוץ הקומדיות הקלאסיות המשדר את הקומדיות העבר האמריקאיות כגון נשואים פלוס, חופשי על הבר, בועות ועוד.

הערוץ משודר כערוץ פרימיום בחברות: HOT ו-NEXT TV באפיק 23, ב־yes+, פרטנר tv+, ו-STING+ באפיק 29, ובסלקום tv+ באפיק 22.

לערוץ מתלוות ספריית SVOD "ספריית הקומדיות הקלאסיות" אשר זמינה בחברות: HOT, NEXT TV, +yes, פרטנר tv+ וב-STING+.

### רשת tv ו"[[חדשות 13]]"
אתר ערוץ 13, שכתובתו המיתולוגית הייתה "reshet.tv", הוא אתר תוכן ישראלי מבית רשת. באתר ניתן לצפות בתכנים המסופקים בידי דסק חדשות עצמאי המופעל על ידי האתר, ואף בתכני הווידאו של "חדשות 13", המפנים לאתר של "חדשות 13" (לשעבר nana10 ומה שנותר ממנו), אשר שימש בעברו כאתר ערוץ עשר.

### ערוץ האהבה
לקראת השקתה של האח הגדול בערוץ 13, ברשת החליטו את ״ערוץ האהבה״, שמשדר ומוקדש לתוכניות אהבה מישראל ומחוצה לה. בערוץ משודרות ריאלטי אהבה מהעולם ומישראל כגון אהבה חדשה, וווראט, הרוק, מלכודת האהבה ועוד.
ֿֿ

הערוץ משודר כיום ב-HOT ו-NEXT TV באפיק 71, ב+yes, STING+, ופרטנר tv+ באפיק 68, ובסלקום tv+ באפיק 21.

### ערוץ הריאליטי
לקראת השקתה של האח הגדול בערוץ 13, ברשת החליטו להשיק ב-HOT את "ערוץ הריאליטי", שמשודר באפיק 32 ומוקדש לתוכנית ריאליטי בישראל ומחוצה לה. בערוץ משודרות בעיקר תוכניות של הזכיינית (כגון The Voice ישראל, המירוץ למיליון ומשחקי השף), הגרסאות מחוץ לישראל (האח הגדול ו-The Voice האמריקאיות) ואף תוכניות שלא שודרו בארץ קודם לכן (תוכנית הדייטינג "אי האהבה" והתוכנית המשטרתית "נרדפים").
בחודש אוגוסט 2019, לאחר המיזוג של רשת עם ערוץ עשר, הצטרפו ללוח השידורים של הערוץ תוכניות הריאליטי של ערוץ עשר, כגון וויפאאוט והיפה והחנון.
בסוף 2019, לפני השקת העונה העשירית של האח הגדול, החל הערוץ לשדר גם ב-yes באפיק 27.

הערוץ משודר כיום ב-HOT ו-NEXT TV באפיק 67, בyes+, STING+, ופרטנר tv+ באפיק 27, בסלקום tv+ באפיק 48.

לערוץ מתלוות ספריית SVOD "ספריית הריאלטי" אשר זמינה בחברות: HOT וב-+yes.

### ערוץ השעשועונים

ב-5 בדצמבר 2020 השיקה רשת את "ערוץ השעשועונים", בעת השקתה של העונה ה-11 של האח הגדול, שמשודר באפיק 65 ב-HOT, ב-yes באפיק 28, בפרטנר TV באפיק 18 ובסלקום tv באפיק 31. ערוץ זה מוקדש לשעשועונים מהארץ ומהעולם, ומשדר תוכניות מרשת ומערוץ עשר (כמו 1 נגד 100, לעוף על המיליון וכלוב הזהב) וכן תוכניות מחו"ל כמו טוטו משפחתי האמריקאי ("Family Feud", נקרא גם "סכסוך משפחתי") ו"דיל או לא דיל".

הערוץ משודר כיום ב-HOT ו-NEXT TV באפיק 65, בyes+, STING+, ופרטנר tv+ באפיק 28, בסלקום tv+ באפיק 31.

לערוץ מתלוות ספריית SVOD "ספריית השעשועונים" אשר זמינה בחברות: HOT וב-+yes.

### ערוץ הנופש
ב-23 במאי 2022 השיקה רשת את "ערוץ הנופש" ב-yes באפיק 67. ב-2 ביוני עלה הערוץ גם ב-HOT באפיק 66. בערוץ זה משודרים תוכני מקור ורכש מחו"ל העוסקים בטיולים, נופש ולייפסטייל מהארץ ומהעולם. הערוץ משדר תוכניות מישראל כמו "המסע המופלא של אהרוני וגידי", "הכי בעולם" ו"החופשה המושלמת", וכן תוכניות מחו"ל כמו "חופשה ב-48 שעות" ו"טיול טעמים".

הערוץ משודר כיום ב-HOT ו-NEXT TV באפיק 66, בyes+, STING+, ופרטנר tv+ באפיק 67, בסלקום tv+ באפיק 68.

לערוץ מתלוות ספריית SVOD "ספריית הנופש" אשר זמינה בחברת +yes.

### ערוץ הקומדיות
ב-26 במרץ 2024 השיקה רשת את "ערוץ הקומדיות" באפליקציית הטלוויזיות החכמות הרשמית של ערוץ 13.

### Terminal-X
בספטמבר 2017 דווח כי חברת בת של רשת רכשה כרבע ממניות אתר שיווק האופנה Terminal-X, בתמורה לפרסום אצל רשת, לתקופה המוערכת כ-5 עד 8 שנים.

### 13GLOBAL
ב-15 בדצמבר 2020 "רשת" החלה להפעיל זרוע בין-לאומית, בדומה למתחרתה "קשת". הזרוע הבין-לאומית תהיה אחראית על מכירת תוכן מחוץ לישראל (זכויות ופורמטים) ועל יצירת תכנים ייעודים.

### 13Shops
בינואר 2021 השיקה "רשת" אתר למסחר אלקטרוני בשם "13Shops".

### 13SPOTV
סדרת ועידות של "רשת 13". במהלך 2020 הוחלט על השקת הוועידות. הראשונה עסקה בנושאי כלכלה על רקע הנורמליזציה עם איחוד האמירויות והאפשרויות הכלכליות שנפתחו לישראל לשיתופי פעולה, והשנייה עסקה במצב הבריאותי על רקע מגפת הקורונה. במקביל, גם "קשת" הפיקה ועידה משלה.

### יאמיז
באוקטובר 2017 פורסם כי ברשת עובדים על ערוץ אוכל עצמאי שמתוכנן לשדר ב-HOT, סלקום tv ובפרטנר TV. ערוץ בשם יאמיז משודר כבר כיום בפרטנר TV. הערוץ צפוי להתכתב עם האתר הקולינרי של רשת. בסופו של דבר הערוץ לא יצא לפועל וירד מפרטנר tv בספטמבר 2019.

### פרויקט "המרושתים"
טקסט=סמל הפרויקט של המרושתים|ממוזער|סמל הפרויקט של "המרושתים"
ב-2017 רשת פתחה פרויקט ושמו "המרושתים" בפרויקט השתתפו כוכבי הרשת מישראל, שהעלו באופן קבוע סרטונים לרשתות החברתיות. בפרויקט רשת פתחה דף חדש באתר שלה הנקרא "המרושתים" ושם עלו סרטונים שנלקחו מהרשתות החברתיות (בעיקר יוטיוב) וסרטונים שהועלו לראשונה באתר reshet.tv.

### ישרא-בלוג

עם מיזוג רשת-עשר, והבעלות על כל הזכויות והקניין של ערוץ עשר לידי רשת, גם אתר ישרא-בלוג הועבר לידי "רשת". בחודש מאי 2019 פורסם באחד הבלוגים כי בכוונת רשת להוריד את ישראבלוג לצמיתות מהאינטרנט לקראת סוף חודש יוני באותה שנה, ובמקביל מנהלים מספר בלוגרים מאבק לקבל את האתר לידיהם.

## קישורים חיצוניים

* 

* 
* 

## הערות שוליים

*
קטגוריה:חברות בידור
קטגוריה:חברות טלוויזיה ישראליות
קטגוריה:תל אביב-יפו: חברות